b'\n_START_ARTICLE_\nGheorghe Wassilko de Serecki\n_START_SECTION_\nBiografie\n_START_PARAGRAPH_\nDucatului Bucovinei. Deasemenea a fost deputat \xc3\xaen Consiliului Imperial (Reichsrat) \xc8\x99i \xc3\xaen Dieta Bucovinei. _NEWLINE_Gheorghe Wassilko a crescut la castelul Berhomet, unde primele lec\xc8\x9bii \xc8\x99colare i-au fost predate de c\xc4\x83tre profesori priva\xc8\x9bi. Dup\xc4\x83 absolvirea studiilor secundare par\xc8\x9bial la liceul german din Cern\xc4\x83u\xc8\x9bi (K.k. I. Staatsgymnasium Czernowitz), par\xc8\x9bial la Academia Terezian\xc4\x83 din Viena, cu diplom\xc4\x83 de bacalaureat \xc3\xaen 1883, a studiat la Facultatea de Drept \xc8\x99i la Facultatea de Ecomomie a Universit\xc4\x83\xc8\x9bii din Viena \xc8\x99i Cern\xc4\x83u\xc8\x9bi._NEWLINE_Ca student a fost membru al fraternit\xc4\x83\xc8\x9bii studen\xc8\x9be\xc8\x99ti \xe2\x80\x9eDanubia\xe2\x80\x9d, dar a stat \xc8\x99i \xc3\xaen str\xc3\xa2ns\xc4\x83 leg\xc4\x83tur\xc4\x83 cu asocia\xc8\x9bia liberal\xc4\x83 \xe2\x80\x9eRom\xc3\xa2nia Jun\xc4\x83\xe2\x80\x9d. Au r\xc4\x83mas memorabile balurile rom\xc3\xa2nilor din Viena, organizate de Gheorghe Wassilko, care era adesea pre\xc8\x99edintele comitetului. Atunci c\xc3\xa2nd Prin\xc8\x9bul Rudolf al Austriei a participat la unul din aceste baluri, i-a l\xc4\x83udat capacitatea de organizare, \xc3\xaentr-un mod care nu a trecut neobservat \xc3\xaen epoc\xc4\x83._NEWLINE_\xc3\x8en anul 1885 a \xc3\xaenceput \xc3\xaen cadrul noii societ\xc4\x83\xc8\x9bi politice rom\xc3\xa2ne a intelectualilor tineri sub conducerea lui George Popovici \xc3\xaempreuna cu Constantin Isopescul, Florea Lupul, Teodor V. \xc8\x98tefanelli, Constantin Morariu, nepot de frate al mitropolitului Silvestru Morariu-Andrievici, Iancu Flondor \xc8\x99i al\xc8\x9bii, o lupt\xc4\x83 \xc3\xaempotriva aripii conservatoare a mo\xc8\x99ierilor mari. T\xc3\xa2n\xc4\x83rul student s-a al\xc4\x83turat acestor oameni cu entuziasm. Dup\xc4\x83 afacerea \xc3\xaen jurul pre\xc8\x99edintelui \xc8\x9b\xc4\x83rii Anton Graf Pace von Friedenberg 1892 \xc3\xaen cele din urm\xc4\x83 "tinerii" au fost de acord cu conservatorii \xc8\x99i au fondat clubul politic, Concordia. \xc3\x8en anul 1898  Gheorghe a fost co-fondator al ziarul "Gazeta Bucovinei", purt\xc4\x83tor de cuv\xc3\xa2nt politic al partidului. _NEWLINE_Baronul a devenit deputat al Dietei Bucovinei \xc8\x99i ales la 8 martie 1895 \xc3\xaen Consiliului imperial (Reichsrat), ca succesor al baronului Victor de St\xc3\xa2rcea (p\xc3\xa2n\xc4\x83 \xc3\xaen 1904). \xc3\x8en acest timp, el s-a al\xc4\x83turat clubului lui Hohenwart. Apoi a fondat la Viena, al\xc4\x83turi de George Popovici, baronul Alexandru de Hurmuzachi \xc8\x99i al\xc8\x9bi parlamentari rom\xc3\xa2ni Clubul Parlamentar Rom\xc3\xa2n \xc3\xaen cadrul Consiliului Imperial, \xc3\xaen care a fost vice-pre\xc8\x99edinte. _NEWLINE_Guvernul de la Viena a avut nevoie de voturile lor pentru a dob\xc3\xa2ndi majoritatea necesar\xc4\x83 adopt\xc4\x83rii diverselor propuneri legislative. Astfel au ob\xc8\x9binut unele beneficii, de exemplu crearea unui num\xc4\x83r de clase paralele rom\xc3\xa2ne\xc8\x99ti la Gimnaziul german din Cern\xc4\x83u\xc8\x9bi \xc8\x99i altele. De asemenea Wassilko a luptat cu t\xc4\x83rie \xc3\xaempotriva persecu\xc8\x9biei rom\xc3\xa2nilor din Transilvania. _NEWLINE_La 10 iunie 1904 a fost numit membru permanent, mai t\xc3\xa2rziu (1907) membru ereditar al Camerei Superioare a Imperiului Austriac \xc8\x99i la 14 septembrie 1904 \xc3\xaemp\xc4\x83ratul Franz Joseph al Austriei l-a desemnat c\xc4\x83pitan (mare\xc8\x99al) al Ducatului Bucocvinei, un post pe care l-a de\xc8\x9binut p\xc3\xa2n\xc4\x83 \xc3\xaen iulie 1911. Contele a fost decorat \xc3\xaentre altele cu "Ordinul Imperial Leopold" de cavaler, apoi cu Marea cruce al Ordinului Franz Josephde c\xc4\x83tre \xc3\xaemparatul Franz Joseph al Austriei \xc8\x99i cu Marea cruce al Ordinului "Steaua Rom\xc3\xa2niei" prin regele Carol I al Rom\xc3\xa2niei.  _NEWLINE_Gheorghe nu a mai vrut s\xc4\x83 exercite func\xc8\x9bia de mare\xc8\x99al al \xc8\x9b\xc4\x83rii, \xc8\x99i, prin urmare, a decis s\xc4\x83 nu mai candideze pentru un loc \xc3\xaen Dieta Bucovinei. Ziarul  \xe2\x80\x9eBukowinaer Post\xe2\x80\x9d a scris: \xe2\x80\x9ePentru regretul general al \xc8\x9b\xc4\x83rii, Excelen\xc8\x9ba Sa, Baronul Gheorghe Wassilko, a refuzat categoric realegerea \xc3\xaen legislativul de stat. Prin urmare, o nou\xc4\x83 personalitate va avea s\xc4\x83 ocupe de asemenea \xc8\x99i rangul unui mare\xc8\x99al al \xc8\x9b\xc3\xa2rii. De acea,  \xc3\xaen ziua de 27 mai 1911, Alexandru baron de Hurmuzachi a fost numit de c\xc4\x83tre \xc3\xaemp\xc4\x83rat \xe2\x80\x99Landeshauptmann\xe2\x80\x99 al Ducatului Bucovinei.\xe2\x80\x9d_NEWLINE_Dup\xc4\x83 unirea Bucovinei cu Rom\xc3\xa2nia, Wassilko a fost ales cu mare majoritate \xc3\xaen 1919 \xc8\x99i 1922, deputat \xc3\xaen Parlamentul Rom\xc3\xa2n, \xc3\xaen care a de\xc8\x9binut func\xc8\x9bia de vicepre\xc8\x99edinte al senatului. _NEWLINE_Gheorghe a fost at\xc3\xa2t \xc3\xaenainte, c\xc3\xa2t \xc8\x99i dup\xc4\x83 r\xc4\x83zboi, un mare sprijinitor a societ\xc4\x83\xc8\x9bii culturale Junimea, al carei pre\xc8\x99edinte de onoare a \xc8\x99i fost._NEWLINE_Dup\xc4\x83 ce Gheorghe Wassilko \xc8\x99i fra\xc8\x9bii s\xc4\x83i \xc8\x98tefan, Alexandru \xc8\x99i Victor au fost deja onora\xc8\x9bi la 19 decembrie 1905 cu titlul de c\xc4\x83m\xc4\x83rari imperiali, au mai fost ridica\xc8\x9bi la rangul de con\xc8\x9bi prin rezolu\xc8\x9bia prea \xc3\xaenalt\xc4\x83 al \xc3\xaemp\xc4\x83ratului Carol I al Austriei, la 29 august 1918, \xc3\xaen Eckartsau (diploma din 19 octombrie la Viena), datorit\xc4\x83 loialit\xc4\x83\xc8\x9bii lor fa\xc8\x9b\xc4\x83 de stat \xc8\x99i sacrificiile lor personale. Familia Wassilko de Serecki a fost singura familie de provenien\xc8\x9b\xc4\x83 rom\xc3\xa2n\xc4\x83, care a purtat acest tilu.\n_START_SECTION_\nFamilia\n_START_PARAGRAPH_\nGheorghe a fost nepotul baronului Iordache \xc8\x99i primul fiu al baronului Alexandru Wassilko de Serecki, mare\xc8\x99al al Ducatului Bucovinei, membru pe via\xc8\x9b\xc4\x83 al Camerei Superioare de la Viena) \xc8\x99i a Ecaterinei de Flondor._NEWLINE_La data de 5 octombrie 1890 s-a c\xc4\x83s\xc4\x83torit la Castelul Mendic cu Elise de Ohanowicz (n. 20 aprilie 1874, Castelul Mendyk, - d. 10 octombrie 1943, Cern\xc4\x83u\xc8\x9bi), cu care a avut doi fii. Constantin (n. 9 august 1891, Castelul Berhomet; - d. 25 decembrie 1932, Cern\xc4\x83u\xc8\x9bi) a avut pe nevast\xc4\x83 principesa Tatiana de Sayn-Wittgenstein (1894\xe2\x80\x931974). Alexandru (n. 17 noiembrie 1893, Castelul Berhomet, - d. 27 mai 1972, Dumbr\xc4\x83veni) a avut dou\xc4\x83 so\xc8\x9bii, Anisia de Costin (1897\xe2\x80\x931965) \xc8\x99i baronesa Margit (1903\xe2\x80\x931971), fiica generalului austriac de divizie Eduard von Vetsei. Fiind capul unei familii de origine nes\xc4\x83n\xc4\x83toas\xc4\x83, Alexandru a fost condamnat \xc3\xaen 1949 de regimul comunist la cinci ani de munc\xc4\x83 silnic\xc4\x83 la Canalul de la Dun\xc4\x83re la Sulina, ulterior la domiciliu for\xc8\x9bat la Dumbr\xc4\x83veni.'